Christiaan Eijkman

B' e lighiche às na Tìrean Ìsle a bh' ann an Christiaan Eijkman (IPA: krɪstijaːn ˈɛi̯kmɑn, Nijkerk, 11 an Lùnastal 1858–Utrecht, 5 an t-Samhain 1930).Openarch

 Beatha 
B' e ceannard bhun-sgoil a bh' ann athair, air an robh Christiaan Eijkman cuideachd agus bha a bhràthair Johann Frederik Eijkman na cheimigear.Notice sur la vie et l'oeuvre scientifique Johan Frederik Eykman. Recueil des Travaux Chimiques des Pays-Bas et de la Belgique, 1916, Volume 35, Issue 11-12, pages 365–411, doi:10.1002/recl.19160351102 Thogadh e ann an Zaandam. Thug e ceum aig Oilthigh Amsterdam  ann an eòlas-leighis armailteach. Fhuair e a dhotaireachd ann an 1883 airson na sgrìobh agus rannsaich e mu pòlarachadh nan nearbhan, fo T. Place. Phòs e aig a' chiad bhean, Aaltje Wigeri van Edema, ann an 1883 ach dh'eug i ann an 1886. Phòs e a-rithist ann an 1888 aig Berthe Julie Louise van der Kemp agus rug i aon mhac dha, Pieter Hendrik Eijkman .NNDB

An uair sin chaidh e thall thairis leis an arm is e na dhotair. Chuir e seachad corra bhliadhna ann an Diàbha agus Sumatra. Cha mhòr nach do bhàsaich le mailèiria agus b' fheudar dha thilleadh dhan dùthaich aige fhèin. Rinn e rannsachadh air galaran tropaigeach ann an deuchainn-lainn ann an Amsterdam agus Berlin. Mu dheireadh thall, chaidh a chur air ais dhan Innd-Innse mar cheannard Sgoil Eòlas-leighis Dhiàbha (Duitsis: Dokter Djawa School): Oilthigh na h-Innd-Innse an latha an-diugh.Pyenson, L.: Empire of Reason: Exact Sciences in Indonesia 1840-1940, Brill, 1989 Chuir e seachad bliadhnaichean a' Dèanamh rannsachadh saidheansail an siud.

Chaochail e na bhodach san leabaidh ann an Utrecht, far an robh e na ollamh san oilthigh fad deicheadan.

 Urraman 
Bhuannaich e an Duais Nobel ann an Leigheas ann an 1929 còmhla ri Frederick Gowland Hopkins airson a chuid obrach air a' ghalar beriberi agus beòthamanan.
Iomraidhean


Roinn-seòrsa:Luchd-saidheans
Roinn-seòrsa:Duais Nobel ann an Leigheas
Roinn-seòrsa:Daoine às na Tìrean Ìsle